ट्रक ने स्कूटी सवार चालक को कुचला, मौत
जोधपुर | डोलीगांव में एक ट्रक चालक ने राह चलते स्कूटी सवार को कुचल दिया। उसकी मौके पर ही मौत हो गई। मृतक पीएचईडी में कार्यरत था। झंवर थाना पुलिस ने मामला दर्ज कर स्कूटी ट्रक जब्त कर लिए हैं। झंवर थानाधिकारी शंकरलाल ने बताया कि रविवार दोपहर करीब ढाई बजे पीएचईडी में कार्यरत हेल्पर चौपासनी हाउसिंग बोर्ड गायत्री नगर निवासी वीरेंद्र चौधरी पुत्र मांगीलाल अपने पंप हाउस जा रहा था। इस दौरान सामने से रहे ट्रक नंबर आरजे-19-1जी-1498 से आमने-सामने की भिड़ंत हो गई। इसमें स्कूटी चालक की मौके पर ही मौत हो गई, जबकि चालक ट्रक छोड़कर भाग गया। पुलिस ने शव को एमजीएच मोर्चरी में रखवाया, जहां परिजनों को बिना पोस्टमार्टम सौंप दिया।
bho_Deva hin_Deva